# data[].attributes.body
Jeg ville lave en planche.

# data[].attributes.attachment_link.readable_text
I kølvandet på weekendens terrorangreb i London, mener komikeren Sofie Hagen, at vi bør debattere den 'giftige maskulinitet'.

Lørdag angreb tre mænd London Bridge og Borough Market med en hvid varevogn og knive. Den danske komiker Sofie Hagen bor i London til dagligt, og en af hendes reaktioner på angrebet, har fået Twitter til at gløde.

Søndag skrev hun i et tweet, at vi hellere skal fokusere på den måde, drengebørn bliver opdraget på, end at terrorister har en bestemt religiøs baggrund.

- Alle terrorister er mænd. Det er et problem ved den giftige maskulinitet. Mange flere af terroristerne er mænd end (påståede) muslimer. Adressér det! skrev hun.

Udmeldingen har fået mange twitterbrugere til tasterne. I skrivende stund har den over 1800 kommentarer - de fleste af dem uforstående over for, hvorfor Sofie Hagen skriver det, hun gør.

Og hendes komiker-kollega, George Rigden, mener ikke, at tiden er inde til at debattere den 'giftige maskulinitet'.

Men det er Sofie Hagen dybt uenig med ham i.

- Tiden er inde. Mere end fucking nogensinde, min ven, svarer hun.

Det er faktuelt forkert

Men når Sofie Hagen skriver, at alle terrorister er mænd, er det forkert.

Ifølge terrorforsker, Magnus Ranstorp, udgør kvinder mellem 20 og 30 procent af alle dem, der tilslutter sig terrororganisationen Islamisk Stat.

Derudover findes der utallige eksempler på, hvordan kvinder har udført terrorangreb og taget mange mennesker med sig i døden. Og det gør Twitter-brugerne Sofie Hagen opmærksom på.

Mange deler billeder af blandt andre den tyske Ulrike Meinhof, som var en af grundlæggerne af den venstreekstremistiske terrororganisation, Rote Armee Fraktion.

Billeder af Reem Raiyshi, som detonerede en selvmordsbombe i en sikkerhedskontrol mellem Gazastriben og Israel i 2004, er der også mange af i kommentarsporet. Reem Raiyshi figurerer på en liste, som avisen The Telegraph har lavet over de fem mest dødelige og opsigtsvækkende angreb, der er foretaget af kvindelige terrorister.

Her nævner de blandt andet de to selvmordsbombere Dzhanet Abdulayeva og Maryam Sharipova, der efterfølgende blev kendt som "Sorte Enker". Den 29. marts 2010 detonerede de to bomber i metroen i Moskva. Angrebet kostede 38 personer livet og sårede over 100.

Men Sofie Hagen vil dog ikke gå ind i diskussionen om, hvorvidt det er rigtigt eller forkert. Det handler nemlig om noget helt andet, mener hun:

- At sidde og påstå at grunden til, at jeg modtager diverse trusler og hadefulde kommentarer, er, at jeg skrev 'all terrorists' i stedet for 'most terrorists', er for dumt. Det er afsporing af den samtale, vi burde have: At der skal fokuseres rigtig meget på, hvordan vi opdrager drengebørn. At konceptet maskulinitet er giftigt, skriver hun i en mail til TV 2.

Ufølsomt og feministisk dumhed

Brugeren Joe McCallion kalder det for dumt og ufølsomt at bruge angrebet til at starte en kønsdebat og nævner Boko Haram, Hamas, De Tamilske Tigre og Rote Armee Fraktion som eksempler på grupper med kvindelige terrorister.

En anden bruger, Jennifer Donohue, mener, at komikeren bruger sin kvindelige styrke forkert i sit forsøg på at starte en debat.

- At være en stærk kvinde bør aldrig handle om at træde på andre - heller ikke mænd. Det handler om at løfte hinanden op, skriver hun.

Også den berømte britiske mediepersonlighed, Piers Morgan, har reageret.

- Spydig, rabiat, feministisk dumhed, skriver han om Hagens kommentar.

Til det svarer komikeren:

- Siger den menneskelige kartoffel.

Efterfølgende har hun præciseret, at hun ikke taler om Piers Morgens udseende, men hans "kartoffel-agtige intelligensniveau".

Mænd kæmper også imod terror

Brugeren Bou spørger Sofie Hagen, om det er gået op for hende, at de fleste af dem, der gjorde en indsats for at stoppe terroristerne i lørdags, er mænd.

Herefter linker han til en række historier om forskellige civile mænd, der på den ene eller anden måde forsøgte at sætte en stopper for angrebet. Blandt andet den rumænske bager, Florin Morariu, der slog en af terroristerne med en kurv.

Det svarer Sofie Hagen ikke på.

Angrebet i London kostede syv personer livet og sårede yderligere 48.

# data[].attributes.attachment_link.title
Dansk kvinde får Twitter til at gløde verden rundt: - Alle terrorister er mænd

# data[].attributes.attachment_link.description
I kølvandet på weekendens terrorangreb i London, mener komikeren Sofie Hagen, at vi bør debattere den 'giftige maskulinitet'. Lørdag angreb tre mænd London Bridge og Borough Market med en hvid varevogn og knive. Den danske komiker Sofie Hagen bor i London til dagligt, og en af hendes reaktioner på angrebet, har fået Twitter til at gløde.

# data[].attributes.body
Hvad skal dit produkt være?

# data[].attributes.body
Der skal skrives minimum ½ sides logbog hver dag.

# data[].attributes.body
1. Vejledning onsdag 14. marts. kl. 10.30-11.00.

2. Vejledning fredag 16. marts.

3. Vejledning tirsdag 20. marts kl. 10-11.00.

4. Vejledning onsdag 21. marts kl. 10-11.00

# data[].attributes.body
1. Opgaven gives fri torsdag 15. marts kl. 12.00.

2. Opgaven afleveres elektronisk til Hashim på intra, samt printet i 2 eksemplarer torsdag 22. marts kl. 11.30-12.00.